JY LEES NOU Kunsmisbedryf tel kop op ná droogte
Die verbruik van kunsmis het in die afgelope droogte bykans gehalveer, en die SA Kunsmisvereniging is dankbaar dat dié bedryf weer kop optel.
As bemesting in die landbou 'n film was, het die storielyn tot 'n groot mate om die weer gedraai. Só het die voorsitter van SA Kunsmisvereniging (Fertasa), mnr. Adriaan de Lange, op die jaarlikse Fertasa-kongres gesê.
" 'n Enorme krisis in die bedryf is die tienvoudige toename in invoere van hoendervleis na Suid-Afrika. Vir elke 700kg hoendervleis wat in die land verbruik word, moet een ton mielies produseer word. Die 30 000 ton hoender wat dus ingevoer word per maand, verteenwoordig 500 000 ton mielies per jaar en dus 38 000 ton kunsmis wat per jaar minder benodig word in die plaaslike graanbedryf. Die bedryf is dus onder druk."